Document ID: 31983R0852

*****
ΚΑΝΟΝΙΣΜΟΣ (ΕΟΚ) αριθ. 852/83 ΤΗΣ ΕΠΙΤΡΟΠΗΣ
της 12ης Απριλίου 1983
περί τροποποιήσεως του κανονισμού (ΕΟΚ) αριθ. 1725/79 περί των λεπτομερειών παροχής ενισχύσεων στο αποκορυφωμένο γάλα που μεταποιείται σε σύνθετες τροφές και στο αποκορυφωμένο γάλα σε σκόνη που προορίζεται κυρίως για τη διατροφή μόσχων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 10 παράγραφος 3,
Εκτιμώντας:
ότι το άρθρο 2 παράγραφος 1 του κανονισμού (ΕΟΚ) αριθ. 1725/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3387/82 (4), προβλέπει ότι η ενίσχυση για το μετουσιωμένο αποκορυφωμένο γάλα σε σκόνη χορηγείται μόνο για μικρές ετήσιες ποσότητες που δεν υπερβαίνουν ανά επιχείρηση τις ποσότητες που καθορίστηκαν κατά το ημερολογιακό έτος 1975, προσαυξημένες κατά 30 %· ότι η εξέλιξη των παραγωγικών δομών, καθώς και η παρουσία νέων επιχειρήσεων, έδειξαν ότι το ποσό των ποσοτήτων αυτών έχει πια ξεπεραστεί· ότι, επομένως, είναι σκόπιμο να καταργηθεί η διάταξη αυτή·
ότι, από τις 6 Ιουλίου 1982, άρχισαν να εφαρμόζονται εκ νέου οι διατάξεις των κανονισμών (ΕΟΚ) αριθ. 368/77 της Επιτροπής της 23ης Φεβρουαρίου 1977 περί πωλήσεως με πλειοδοτικό διαγωνισμό αποκορυφωμένου γάλακτος σε σκόνη που προορίζεται για τη διατροφή των άλλων ζώων εκτός των νεαρών μόσχων (5) και (ΕΟΚ) αριθ. 443/77 της Επιτροπής της 2ας Μαρτίου 1977 περί της πωλήσεως σε καθορισμένη τιμή αποκορυφωμένου γάλακτος σε σκόνη που προορίζεται για τη διατροφή των άλλων ζώων εκτός των νεαρών μόσχων και περί τροποποιήσεως των κανονισμών (ΕΟΚ) αριθ. 1687/76 και (ΕΟΚ) αριθ. 368/77 (6), όπως τροποποιήθηκαν τελευταία από τον κανονισμό (ΕΟΚ) αριθ. 85/83 (7)· ότι, για το λόγο αυτό, οι διατάξεις του άρθρου 2 παράγραφος 2 του κανονισμού (ΕΟΚ) αριθ. 1725/79, αντικαταστάθηκαν από το σύστημα που έχει εκ νέου εισαχθεί με τον κανονισμό (ΕΟΚ) αριθ. 1753/82 της Επιτροπής (8)· ότι πρέπει, επομένως, να καταργηθούν αυτές οι διατάξεις·
ότι η πείρα που αποκτήθηκε, κατά την εφαρμογή των τύπων μετουσιώσεως, έδειξε ότι τα εν λόγω μέτρα ελέγχου μπορούν να γίνουν πιο αποτελεσματικά·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1725/79 τροποποιείται ως εξής:
1. Στο άρθρο 1 παράγραφος 1 υπό α), οι όροι «αρθρο 3» αντικαθίστανται από τους όρους «αρθρο 2».
2. Το άρθρο 2 αντικαθίσταται από το ακόλουθο:
«Άρθρο 2
1. Το αποκορυφωμένο γάλα σε σκόνη μετουσιώνεται με την προσθήκη, ανά 100 χιλιόγραμμα αποκορυφωμένου γάλακτος σε σκόνη:
τύπος Α:
α) 9 χιλιόγραμμα αλεύρου τριφυλλιού ή αλεύρου χόρτου που περιέχει τουλάχιστον 50 % (m/m) σωματίδια που δεν υπερβαίνουν τα 300 μm, και
β) 1 χιλιόγραμμο αμύλου που περιέχει τουλάχιστον 50 % (m/m) σωματίδια που δεν υπερβαίνουν τα 80 μm,
ομοιόμορφα κατανεμημένα μέσα στο μείγμα·
η
τύπος Β:
α) 5 χιλιόγραμμα αλεύρου τριφυλλιού ή αλεύρου χόρτου που περιέχει τουλάχιστον 50 % (m/m) σωματίδια που δεν υπερβαίνουν τα 300 μm,
και
β) 12 χιλιόγραμμα ιχθυαλεύρου άνευ αφαιρέσεως της οσμής, ή έχοντας χαρακτηριστική οσμή, που περιέχει τουλάχιστον 30 % (m/m ) σωματίδια που δεν υπερβαίνουν τα 300 μm,
και
γ) 1 χιλιόγραμμο αμύλου που περιέχει τουλάχιστον 50 % (m/m) σωματίδια που δεν υπερβαίνουν τα 80 μm,
ομοιόμορφα κατανεμημένα μέσα στο μείγμα.
Στην περίπτωση κατά την οποία το αποκορυφωμένο γάλα σε σκόνη μετουσιώνεται στο Ηνωμένο Βασίλειο
(η την Ιρλανδία, θεωρούνται ως ισοδύναμες προς τις μέγιστες ποσότητες, που αναφέρονται για τα σωματίδια του σχετικού προϊόντος, εκείνες οι οποίες, σύμφωνα με την αρχή BS 410-1976, προσεγγίζουν περισσότερο προς αυτές χωρίς, ωστόσο, να είναι κατώτερες.
Δεν επιτρέπεται η υπαγωγή του αποκορυφωμένου γάλακτος σε σκόνη, ως έχει ή μετά από μετουσίωση, σε οιαδήποτε διαδικασία που μπορεί να αποδυναμώσει ή να ουδετεροποιήσει τα αποτελέσματα της μετουσιώσεως, κυρίως όσον αφορά τα συστατικά άνευ οσμής, ή τροποποιεί τη γεύση και την οσμή δια εξαλείψεως των συνθετικών γεύσεως ή/και οσφήσεως, καθώς και δια προσθέσεως συστατικών που δίνουν γεύση ή οσμή που υπερισχύουν από αυτές του αλεύρου ιχθύος.
2. Η μετουσίωση ελέγχεται επί τόπου τουλάχιστον μία φορά ημερησίως κατά τη διάρκεια μετουσιώσεως. Κάθε Κράτος ορίζει έναν οργανισμό με δικαίωμα να ασκεί τον έλεγχο αυτό.
Ωστόσο, τα Κράτη μέλη μπορούν να παρεκκλίνουν, έως τις 31 Μαρτίου 1984, από τον τακτικό έλεγχο που αναφέρεται στο προηγούμενο εδάφιο εάν προβλέψουν συμπληρωματικά μέτρα και ανακοινώνουν όλες τις λεπτομέρειές του στην Επιτροπή, πριν από την 1η Ιουνίου 1983.
3. Η επιχείρηση που πραγματοποιεί τη μετουσίωση ανακοινώνει γραπτώς στον οργανισμό που αναφέρεται στην παράγραφο 2, εγκαίρως πριν από τη μετουσίωση:
α) την έδρα και τη διεύθυνσή της,
β) την ποσότητα του αποκορυφωμένου γάλακτος σε σκόνη που πρέπει να μετουσιωθεί,
γ) τον τόπο της μετουσιώσεως,
δ) την προβλεπόμενη ημερομηνία ή ημερομηνίες μετουσιώσεως.
Ο αρμόδιος οργανισμός μπορεί να ζητήσει συμπληρωματικές πληροφορίες.»
3. Το άρθρο 3 αντικαθίσταται από το ακόλουθο κείμενο:
«Άρθρο 3
Η μετουσίωση πραγματοποιείται αποκλειστικά στις εγκαταστάσεις που έχουν εγκριθεί για το σκοπό αυτό,
α) που αναλαμβάνουν την υποχρέωση να ενημερώνουν τα εμπορικά έγγραφα όπου καταγράφεται η προέλευση των χρησιμοποιουμένων πρώτων υλών και οι ποσότητες που χρησιμοποιούνται, καθώς και οι ποσότητες των παραγομένων προϊόντων, και
β) δηλώνουν ότι αποδέχονται να υποβληθούν στα μέτρα ελέγχου που θεσπίζονται από το ενδιαφερόμενο Κράτος μέλος, κυρίως όσον αφορά τον έλεγχο των εμπορικών εγγράφων που αναφέρονται υπό α).
Η έγκριση ανακαλείται εάν διαπιστωθεί παράβαση των διατάξεων του παρόντος άρθρου.»
4. Στο άρθρο 4 παράγραφος 1 υπό α), η τρίτη περίπτωση αντικαθίσταται από το ακόλουθο κείμενο:
«2,5 χιλιόγραμμα λιπαρές ουσίες μη βουτυρικές στο ελάχιστο και κατά το ελάχιστο 2 χιλιόγραμμα άμυλο ή διογκωμένο άμυλο στην περίπτωση που είναι ενσωματωμένο, ανά 100 χιλιόγραμμα αποκορυφωμένου γάλακτος σε σκόνη,
5 χιλιόγραμμα άλευρο τριφυλλιού ή άλευρο χόρτου που περιέχουν τουλάχιστον 50 % (m/m,) σωματίδια που δεν υπερβαίνουν τα 300 μm .
Τα σωματίδια που δεν υπερβαίνουν τα 300 μm πρέπει να είναι ομοιόμορφα κατανεμημένα μέσα στο μείγμα.»
5. Στο άρθρο 5 το κείμενο υπό α) αντικαθίσταται από το ακόλουθο:
«α) στις σύνθετες ζωοτροφές στις οποίες έχει ενσωματωθεί, ανά 100 χιλιόγραμμα αποκορυφωμένου γάλακτος σε σκόνη, άλευρο τριφυλλιού ή άλευρο χόρτου κατά τους όρους που αναφέρονται στο άρθρο 4 παράγραφος 1 υπό α) τρίτη περίπτωση,».
6. Στο άρθρο 9 παράγραφος 2 το δεύτερο και τρίτο εδάφιο καταργούνται.
7. Στο άρθρο 10 παράγραφος 3, οι όροι «αρθρο 3 παράγραφος 2» αντικαθίστανται από τους όρους «αρθρο 2 παράγραφος 2.»
8. Η παράγραφος Γ του παραρτήματος Ι αντικαθίσταται από το ακόλουθο κείμενο:
«Γ. Αποκορυφωμένο γάλα σε σκόνη μετουσιωμένο (άρθρο 2 παράγραφος 1)
Συμπληρωματικές δοκιμές με αυτές που αναφέρονται υπό Α.
Είτε:
Έλεγχος της μετουσιώσεως σύμφωνα με τον τύπο Α:
1.2 // 1. Άλευρο χόρτου ή τριφυλιού: // // α) ποσοστό (6) // 0 % // β) κοκκομετρία (ελεγχόμενη πριν από τη μετουσίωση) // 00 % σωματίδια μη υπερβαίνοντα τα 300 μm // 2. Άμυλο // // α) ποσοστό (6) // 0,00 % // β) κοκκομετρία (ελεγχόμενη πριν από τη μετουσίωση) // 00 % σωματίδια μη υπερβαίνοντα τα 80 μm
Είτε:
Έλεγχος μετουσιώσεως σύμφωνα με τον τύπο Β.
Συμπληρωματικές δοκιμές σ' αυτές που αναφέρονται υπό Γ « ελεγχος της μετουσιώσεως σύμφωνα με τον τύπο Α.»
1.2 // 3. Ιχθυάλευρο // // α) ποσοστό (6) // 00 % // β) κοκκομετρία (ελεγχόμενη πριν από τη μετουσίωση) // 00 % σωματίδια που δεν υπερβαίνουν τα 300 μm // γ) οσμή (7) // Απουσία (3) / Παρουσία (3)
9. Στο παράρτημα Ι, η σημείωση (6) αντικαθίσταται από το ακόλουθο κείμενο:
«(6) Το ποσοστό αυτό μπορεί να καθοριστεί είτε με την εργαστηριακή ανάλυση, είτε με διαρκή έλεγχο των τόπων.»
10. Η ακόλουθη σημείωση προστίθεται στο παράρτημα Ι.
«(7) Ο έλεγχος πραγματοποιείται δια δοκιμής διαλύσεως με αδρανή σκόνη (1:20): πρέπει να διαπιστωθεί ακόμη μία χαρακτηριστική οσμή.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 12 Απριλίου 1983.

Labels: 18
17
19
6